**………napirend**

**E L Ő T E R J E S Z T É S**

1. **Képviselő-testülete 2022. május 31-i rendes ülésére**

**Tárgy:** Javaslat Budapest Főváros II. Kerületi Önkormányzat Képviselő-testületének a közösségi együttélés alapvető szabályairól, valamint ezek elmulasztásának jogkövetkezményeiről szóló 8/2017.(III.24.) önkormányzati rendeletének módosítására

**Készítette: ………………………………...**

**Pogány Norbert s.k.**

Hatósági Igazgatóság

környezetvédelmi osztályvezető

**Egyeztetve: ………………………………….**

**dr. Varga Előd Bendegúz**

alpolgármester

**Látta: ………………………………….**

**dr. Szalai Tibor**

jegyző

**…………………………………….**

**dr. Silye Tamás**

jegyzői igazgató

A napirend tárgyalása zárt ülést nem igényel.

**Tisztelt Képviselő-testület!**

Budapest Főváros II. Kerületi Önkormányzat Képviselő-testületének a közösségi együttélés alapvető szabályairól, valamint ezek elmulasztásának jogkövetkezményeiről szóló 8/2017. (III.24.) önkormányzati rendeletének az egyre növekvő lakossági panaszokat figyelembe véve új tényállással történő kiegészítése vált szükségessé.

Az ingatlanok előtti közútig tartó kiépített vagy kiépítetlen terület gondozása, gyommentesítése az ingatlan tulajdonosának, kezelőjének a kötelezettsége, a hiányos jogszabályi rendelkezések miatt azonban az önkormányzatoknak nincsen kikényszerítő eszköz a kezében. Az elhanyagolt ingatlanok előtti területeken nagy mennyiségben vannak jelen allergén gyomnövények, melyek az emberi és állati egészséget veszélyeztetik.

A fentiekben leírtak alapján kérem a Tisztelt Képviselő-testületet, hogy az előterjesztés részét képező rendelet módosítást elfogadni szíveskedjen, amelyre a Képviselő-testület hatáskörét Magyarország Alaptörvénye 32. cikk (2) bekezdése, valamint Magyarország helyi önkormányzatairól szóló 2011. évi CLXXXIX. törvény 42. § 1. pontja alapozza meg.

***A rendelet módosítás elfogadása minősített többségű szavazati arányt igényel.***

**Budapest. 2022. május 23.**

 **Kovács Márton
 alpolgármester s.k.**

**Budapest Főváros II. Kerületi Önkormányzat Képviselő-testületének …/2022.(……) önkormányzati rendelete a közösségi együttélés alapvető szabályairól, valamint ezek elmulasztásának jogkövetkezményeiről szóló 8/2017.(III.24.)** **önkormányzati rendelet módosításáról**

|  |  |
| --- | --- |
| Jelenlegi szövegezés | Javasolt módosítás |
| **2. §**E rendelet alkalmazásában:Zöldfelület: A települések területén belül a növényzettel fedett, benőtt, betelepített területek összessége.Zöldterület: az országos településrendezési és építési követelményekről szóló 253/1997. (XII. 20.) Korm. rendeletben foglaltak szerinti terület. | **2. §**E rendelet alkalmazásában:*a)* Allergén gyomnövények: Nemzeti Népegészségügyi Központ által közzétett lágyszárú növények, különösen: pázsitfűfélék (Poaceae, ide értve az egérárpát **(toklász),** üröm (Artemisia), csalánfélék (Urticaceae), fészkesvirágzatúak (Asteraceae), libatopfélék (Chenopodiaceae), lórom (Rumex), útifű (Plantago).*b)* Zöldfelület: A települések területén belül a növényzettel fedett, benőtt, betelepített területek összessége.*c)* Zöldterület: Az országos településrendezési és építési követelményekről szóló 253/1997. (XII. 20.) Korm. rendeletben foglaltak szerinti terület. |
|  | **Emberi egészséget veszélyeztető allergén gyomnövényekre vonatkozó szabályok** **5/B. §**Az az ingatlantulajdonos vagy az ingatlannal más jogcímen rendelkezni jogosult, aki nem gondoskodik az ingatlan és az ingatlan előtti kocsiút közötti kiépített vagy kiépítetlen terület gondozásáról, allergén- és egyéb gyomnövény mentesítéséről, közösségi együttélés alapvető szabályait sértő magatartást valósít meg. |

**Budapest Főváros II. Kerületi Önkormányzat Képviselő-testületének /2022. ( . .) önkormányzati rendelete**

**a közösségi együttélés alapvető szabályairól, valamint ezek elmulasztásának jogkövetkezményeiről szóló 8/2017. (III. 24.) önkormányzati rendelet módosításáról**

Budapest Főváros II. Kerületi Önkormányzat Képviselő-testülete Magyarország Alaptörvénye 32. cikk (2) bekezdésében meghatározott jogalkotási hatáskörében, a Magyarország helyi önkormányzatairól szóló 2011. évi CLXXXIX. törvény 8. § (1) bekezdés b) pontjában, és a 8. § (2) bekezdésében meghatározott feladatkörében eljárva, a 143. § (4) bekezdés d) pontjában kapott felhatalmazás alapján a következőket rendeli el:

**1. §**

A Budapest Főváros II. Kerületi Önkormányzat Képviselő-testületének 8/2017.(III.24.) önkormányzati rendelete a közösségi együttélés alapvető szabályairól, valamint ezek elmulasztásának jogkövetkezményeiről szóló 8/2017. (III. 24.) önkormányzati rendelet 2. §-a helyébe a következő rendelkezés lép:

**„2. §**

E rendelet alkalmazásában:

*a)* Allergén gyomnövények: Nemzeti Népegészségügyi Központ által közzétett lágyszárú növények, különösen: pázsitfűfélék (Poaceae, ide értve az egérárpát **(toklász),** üröm (Artemisia), csalánfélék (Urticaceae), fészkesvirágzatúak (Asteraceae), libatopfélék (Chenopodiaceae), lórom (Rumex), útifű (Plantago).

*b)* Zöldfelület: A települések területén belül a növényzettel fedett, benőtt, betelepített területek összessége.

*c)* Zöldterület: Az országos településrendezési és építési követelményekről szóló 253/1997. (XII. 20.) Korm. rendeletben foglaltak szerinti terület.”

**2. §**

A Budapest Főváros II. Kerületi Önkormányzat Képviselő-testületének 8/2017.(III.24.) önkormányzati rendelete a közösségi együttélés alapvető szabályairól, valamint ezek elmulasztásának jogkövetkezményeiről szóló 8/2017. (III. 24.) önkormányzati rendelet a következő alcímmel egészül ki:

**„Emberi egészséget veszélyeztető allergén gyomnövényekre vonatkozó szabályok**

**5/B. §**

Az az ingatlantulajdonos vagy az ingatlannal más jogcímen rendelkezni jogosult, aki nem gondoskodik az ingatlan és az ingatlan előtti kocsiút közötti kiépített vagy kiépítetlen terület gondozásáról, allergén- és egyéb gyomnövény mentesítéséről, közösségi együttélés alapvető szabályait sértő magatartást valósít meg.”

**3. §**

Ez a rendelet 2022. június 1-jén lép hatályba, és 2022. június 2-án hatályát veszti.

|  |  |
| --- | --- |
| **Őrsi Gergely****polgármester** | **dr. Szalai Tibor****jegyző** |

Általános indokolás

Az egyre több esetben elmaradó gyommentesítés miatt indokolttá vált erre vonatkozó szabályozással kiegészíteni Budapest Főváros II. Kerületi Önkormányzat Képviselő-testületének a közösségi együttélés alapvető szabályairól, valamint ezek elmulasztásának jogkövetkezményeiről szóló 8/2017. (III. 24.) önkormányzati rendeletét.

Részletes indokolás

**Az 1. §-hoz**

Az allergén gyommentesítéssel összefüggésben az értelmező rendelkezések bővítése vált szükségessé.

**A 2. §-hoz**

Az Emberi egészséget veszélyeztető allergén gyomnövényekre vonatkozó kiegészítést tartalmazza.

**A 3. §-hoz**

Hatályba léptető rendelkezést tartalmaz.